Johan Theron, woordvoerder van die myn, het gesê die werker se liggaam is in 'n gebied gevind waar die grond uiters onstabiel is en kon dus nog nie verwyder word nie. Soek-en-reddingspanne gaan steeds onverpoosd voort om na die tweede mynwerker te soek, het hy gesê.
"Die families van die twee mynwerkers is in kennis gestel van die onlangse verwikkelinge en kry voortdurend ondersteuning van die myn, die departement van minerale hulpbronne en Amcu. Die families het versoek dat die name van albei mynwerkers vir eers teruggehou word," het Theron gesê.
Terence Goodlace, uitvoerende hoof van Implats, het sy medelye teenoor die familie van die oorledene uitgespreek en gesê sy dood is 'n verlies vir almal.
Die twee mynwerkers is sedert Dinsdag by die skag in Meriting naby Rustenburg vasgekeer. Sewe ander mynwerkers het ongedeerd uit die grondstorting gekom.
Ek het in 'n vorige berig oor hierdie ongeluk kommentaar gelewer oor hoe sorgvuldig mynongelukke se oorsake ondersoek word asook die toekomstige stappe om dit te verminder.
Wat ek wel hier kan byvoeg is die betrokkenheid van die uitvoerende hoof Terence Goodlace. Hy is een van die kranigste mynmanne wat ek vroeër jare leer ken het. Wees dus seker dat met hom in die prentjie sal daar 'n sorgvuldige ondersoek gedoen word.
Wat gaan aan met die myne"' nog twee mense… nou seker weer die selfde geval soos Lilley myn…hoe lank gaan dit vat om hierdie mans uit te kry" Gelukkig vir die ander 7 wat betyds kon uitkom. sterkte aan hul families
ek wonder ook. Ek wonder oor die kwaliteit van die opleiding wat die mense ondergaan, en almal behoort te kommer daaroor………………ek het inligting …………………en toe ek wou fluitjie blaas oor opleiding is ek orals gestop.
Moenie wonder nie. Weet dat probleem by BEE lê. Mense met kennis en ondervinding word oor die hoof gesien as dit by sleutelposisies kom ter wille van BEE en so sterf baie mynwerkers.
My meder helfde is deel van die Proto en hy met sy meder kollegas as ń span is ook uit geroep om tegaan help by die betrokke myn. Die wat kommentaar lewer oor wonder hoe lank dit gaan vat; Plaas jouself in daai proto mans se skoene wat by plekke in gaan om mense tegaan red. Daar is min mense wat sal doen wat die mans van ons doen. In my oë is hul Heroes. Mag God sy hand van beskerming hou oor al die Proto mans.